b"\n_START_ARTICLE_\nTub de llum\n_START_PARAGRAPH_\nUn tub de llum , conducte de llum o conducte solar \xc3\xa9s un dispositiu tubular amb la pared interior reflectant, destinat a transmetre llum natural o artificial des d\xe2\x80\x99un punt fins a un altre.\n_START_SECTION_\nInicis\n_START_PARAGRAPH_\nEntre els anys 1874-78, l\xe2\x80\x99enginyer rus V. Chikolev va projectar i construir un sistema d\xe2\x80\x99enllumenat amb tubs de llum, per a una f\xc3\xa0brica de p\xc3\xb3lvora a Sant Petersburg. La font de llum era un arc el\xc3\xa8ctric i la llum emesa era transmesa per tubs amb parets reflectants._NEWLINE_Paul \xc3\x89mile Chappuis fou un fot\xc3\xb2graf franc\xc3\xa8s establert a Londres que va patentat i fabricar quatre tipus de reflectors solars destinats a il\xc2\xb7luminar l\xe2\x80\x99interior dels edificis. Les patents de 1853-55 eren sobre reflectors en forma de diamant (miriastr\xc3\xa0tics), vidres tubulars argentats, vidres argentats i reflectors anomenats luminaris. L\xe2\x80\x99any 1856 va fundar una f\xc3\xa0brica que, amb algun problema,  va perdurar fins que fou destru\xc3\xafda en 1943 per un bombardeig alemany.\n_START_SECTION_\nHist\xc3\xb2ria moderna\n_START_PARAGRAPH_\nEls tubs de llum usats en l'actualitat tenen el seu origen en una patent australiana de 1986.\n_START_SECTION_\nConductes per a llum IR\n_START_PARAGRAPH_\nHi ha instruments cient\xc3\xadfics que basen alguna de les seves funcions en la transmissi\xc3\xb3 de llum IR. Els tubs o conductes de llum IR tenen un revestiment intern format per una capa (relativament gruixuda) d\xe2\x80\x99or, amb un grau de poliment i reflectivitat extremats. La secci\xc3\xb3 d\xe2\x80\x99aquests tubs pot ser circular, quadrada, sisavada, octogonal,... Els tubs de secci\xc3\xb3 sisavada o hexagonal ofereien unes prestacions superiors. El trajecte pot ser recte o amb corbes, sense que hi hagi p\xc3\xa8rdues sensibles de transmissi\xc3\xb3.\n_START_SECTION_\nFibres \xc3\xb2ptiques\n_START_PARAGRAPH_\nLes fibres \xc3\xb2ptiques s\xc3\xb3n, essencialment, conductes transmissors de llum. A m\xc3\xa9s del seu \xc3\xbas principal en telecomunicacions, hi ha diverses aplicacions espec\xc3\xadfiques en les quals nom\xc3\xa9s es busca aprofitar la capacitat d\xe2\x80\x99aqueixes fibres per a il\xc2\xb7luminar a dist\xc3\xa0ncia de la font de llum emissora.\n_START_SECTION_\nLlum condu\xc3\xafda en instruments electr\xc3\xb2nics\n_START_PARAGRAPH_\nAlguns instruments electr\xc3\xb2nics, per a usos cient\xc3\xadfics o comercials, disposen de conductes de llum fabricats amb pl\xc3\xa0stics transparents injectats. Una aplicaci\xc3\xb3 t\xc3\xadpica  \xc3\xa9s la de dirigir la llum d\xe2\x80\x99un o diversos LED des de la placa electr\xc3\xb2nica (o dispositiu similar) fins al panell frontal de l\xe2\x80\x99instrument. La soluci\xc3\xb3 cl\xc3\xa0ssica d\xe2\x80\x99instal\xc2\xb7lar directament el LED al panell frontal i connectarlo amb un cable el\xc3\xa8ctric a la placa \xc3\xa9s m\xc3\xa9s cara.\n_START_SECTION_\nLlum condu\xc3\xafda en autom\xc3\xb2bils\n_START_PARAGRAPH_\nEn determinats models conceptuals, alguns fabricants oferiren la soluci\xc3\xb3 de conduir per fibra \xc3\xb2ptica la llum dels intermitents, de posici\xc3\xb3 i frens fins al quadre d'instruments. Amb aquest sistema, que no consumeix energia addicional, el conductor podia controlar directament el correcte funcionament dels llums exteriors. El sistema t\xc3\xadpic i tradicional es basa en disposar llums repetidors al quadre d'instruments._NEWLINE_Tamb\xc3\xa9 ha estat explorada la possibilitat de transmetre per fibra \xc3\xb2ptica el sistema d'enllumenat principal dels autom\xc3\xb2bils._NEWLINE_L\xe2\x80\x99\xc3\xbas de la fibra \xc3\xb2ptica en sistemes processadors d\xe2\x80\x99informaci\xc3\xb3 \xc3\xa9s una soluci\xc3\xb3 consolidada en el camp de l\xe2\x80\x99autom\xc3\xb2bil. En aquest cas la conducci\xc3\xb3 de la llum \xc3\xa9s un mitj\xc3\xa0 i no pas l\xe2\x80\x99objectiu final."